CELEX: 32016R0527
Language: hr
Date: 2016-04-04 00:00:00
Title: Uredba Komisije (EU) 2016/527 оd 4. travnja 2016. o izmjeni Uredbe (EU) br. 454/2011 o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava (Tekst značajan za EGP)

5.4.2016   
            
            
               HR
            
            
               Službeni list Europske unije
            
            
               L 88/26
            
         UREDBA KOMISIJE (EU) 2016/527
   оd 4. travnja 2016.
   o izmjeni Uredbe (EU) br. 454/2011 o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (preinaka) (1), a posebno njezin članak 6. stavak 1.,
   budući da:
   
               (1)
            
            
               U skladu s člankom 3. stavkom 1. Uredbe Komisije (EU) br. 454/2011 (2), Europska agencija za željeznice primijenila je postupak za upravljanje promjenom za tehničke dokumente navedene u Prilogu III. toj Uredbi. Stoga je Europska agencija za željeznice 29. travnja 2015. podnijela preporuku radi izmjene Priloga III. kako bi se ažurirale reference na tehničke dokumente koji su izmijenjeni u skladu s postupkom.
            
         
               (2)
            
            
               Uredbu (EU) br. 454/2011 stoga bi trebalo na odgovarajući način izmijeniti.
            
         
               (3)
            
            
               Mjere predviđene ovom Uredbom u skladu su s mišljenjem Odbora iz članka 29. stavka 1. Direktive 2008/57/EZ,
            
         DONIJELA JE OVU UREDBU:
   Članak 1.
   Prilog III. Uredbi (EU) br. 454/2011 zamjenjuje se tekstom Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. travnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 191, 18.7.2008., str. 1.
   
   
      (2)  SL L 123, 12.5.2011., str. 11.
   
   
      PRILOG
      
         
            „PRILOG III.
            
               Popis tehničkih dokumenata navedenih u ovom TSI-ju
            
            
                        Referenca
                     
                     
                        Oznaka
                     
                  
                        B.1. (V1.2)
                     
                     
                        Računalna izrada i razmjena podataka o tarifama za međunarodnu ili inozemnu prodaju – vozne karte NRT
                     
                  
                        B.2. (V1.2)
                     
                     
                        Računalna izrada i razmjena podataka o tarifama za međunarodnu i inozemnu prodaju – integrirane vozne karte s rezervacijom (IRT)
                     
                  
                        B.3. (V1.2)
                     
                     
                        Računalna izrada i razmjena podataka za međunarodnu ili inozemnu prodaju – posebne ponude
                     
                  
                        B.4. (V1.3)
                     
                     
                        Upute za provedbu za EDIFACT poruke koje obuhvaćaju razmjenu podataka iz voznih redova
                     
                  
                        B.5. (V1.3)
                     
                     
                        Elektronička rezervacija mjesta/sjedala i elektronička izrada putnih dokumenata – razmjena poruka
                     
                  
                        B.6. (V1.2)
                     
                     
                        Elektronička rezervacija mjesta/sjedala i elektronička izrada prijevoznih dokumenata (norme RCT2)
                     
                  
                        B.7. (V1.2)
                     
                     
                        Međunarodna željeznička vozna karta za ispis kod kuće
                     
                  
                        B.8. (V1.2)
                     
                     
                        Standardne brojčane oznake za željezničke prijevoznike, upravitelje infrastrukture i ostala poduzeća uključena u lance željezničkog prijevoza
                     
                  
                        B.9. (V1.2)
                     
                     
                        Standardne brojčane oznake za lokacije
                     
                  
                        B.10. (V1.3)
                     
                     
                        Elektronička rezervacija pomoći za osobe sa smanjenom pokretljivošću – razmjena poruka
                     
                  
                        B.30. (V1.2)
                     
                     
                        Shema – katalog poruka/skupova podataka potrebnih za komunikaciju TSI TAP-a između željezničkog prijevoznika i upravitelja infrastrukture”